पसंद नहीं तो गाना बिल्कुल मत सुनें, फैंस को हेट न फैलाने की सलाह दी
'सत्यप्रेम की कथा' 29 जून को सिनेमाघरों में रिलीज हो रही है। रिलीज से पहले ही फिल्म का रीमेक गाना पसूरी बेहद चर्चा में है। एक तरफ जहां कुछ लोग गाने में अरिजीत सिंह की आवाज की तारीफ कर रहे हैं। तो वहीं म्यूजिक लवर्स
'सत्यप्रेम की कथा' 29 जून को सिनेमाघरों में रिलीज हो रही है। रिलीज से पहले ही फिल्म का रीमेक गाना पसूरी बेहद चर्चा में है। एक तरफ जहां कुछ लोग गाने में अरिजीत सिंह की आवाज की तारीफ कर रहे हैं। तो वहीं म्यूजिक लवर्स और पाकिस्तानी सोशल मीडिया यूजर्स से इस रीमेक को बहुत हेट मिल रही हैं। इस बीच गाने के ओरिजिनल वर्जन (पसूरी) की सिंगर शाए गिल ने सत्यप्रेम की कथा के इस रीमेक को मिल रही हेट के बारे में बात की। उन्होंने कहा कि जिन लोगों को नया गाना पसंद नहीं आ रहा है उन्हें इसे बिल्कुल नहीं सुनना चाहिए। लेकिन इस तरह से सोशल मीडिया पर गाने के प्रति हेट फैलाना गलत है।
कोक स्टूडियो का ओरिजिनल पसूरी गाना शाए गिल और अली सेठी ने गया था, वहीं गाने का रीमेक अरिजीत सिंह और तुलसी कुमार ने गाया है।
आपके जरिए गाने के रीमेक के बारे में पता चला- शाए 
बुधवार को अपनी इंस्टाग्राम स्टोरीज पर शाए ने वीडियो शेयर करते हुए कहा- ‘मुझसे इस बारे में बहुत सारे सवाल पूछे जा रहे हैं, कि गाने का रीमेक बनवाने का फैसला मैंने लिया। दोस्तों, यह गाना मेरा नहीं हैं, मेरे पास इसके राइट्स नहीं हैं। इसलिए मैंने इसे नहीं बेचा है। मुझे वाकई गाने के रीमेक के बारे में आप लोगों के जरिए पता चला है।’
शाए ने नए गाने को लेकर फैंस को हेट न फैलाने की सलाह दी
शाए ने फैंस को पसूरी के नए वर्जन को लेकर हेट न फैलाने की सलाह देते हुए कहा- ‘मैं उस हेट के बारे में भी बात करना चाहती हूं, जो लोग नए को लेकर कह रहे हैं। मैं मानती हूं कि आप सभी को ओरिजिनल ‘पसूरी’ बहुत पसंद है। मैं वाकई इस प्यार के बहुत आभारी हूं। मैं यह शब्दों में एक्सप्रेस नहीं कर सकती हूं कि मैं आप सभी की कितनी आभारी हूं। लेकिन साथ ही मैं नहीं चाहती कि आप किसी और को हेट करें। इसे रीमेक की जगह क्रिएशन के रूप में देखें। शायद तब आपको ठीक लगेगा।’
पसंद नहीं तो गाने को बिल्कुल मत सुने, पर हेट फैलाना गलत है
अगर ऐसा है कि आपको यह गाना बिल्कुल पसंद नहीं है, तो मैं कहूंगी कि आप इसे बिल्कुल न सुनें। गाने के प्रति हेट भेजने की जगह आप उसे न सुने, क्योंकि कोई चीज पसंद न आना और उसके बारे में अपने घर पर बात करना ठीक है, लेकिन पब्लिक प्लेटफॉर्म पर इस तरह किसी गाने को हेट पहुंचाना और उसकी इंसल्ट करना अच्छा नहीं है। है न!
विवाद पर म्यूजिक डायरेक्टर रोचक कोहली ने दी सफाई
टी-सीरीज के बाद सबसे ज्यादा विरोध फिल्म के म्यूजिक डायरेक्टर रोचक कोहली का हो रहा है। न्यूज18 से बातचीत में रोचक ने कहा- ‘हमने गाने को सोमवार सुबह लॉन्च किया। लॉन्च के बाद ही हमें काफी सारे हेट कमेंट देखने को मिले। रोचक ने आगे कहा- ‘हमने ये गाना ईमानदारी से बनाया है। हमने इसके लिए गाने के असली क्रिएटर से राइट्स भी लिए हैं। हमने ये सुनिश्चित किया है कि इस गाने से किसी की भावनाओं का ठेस न पहुंचे।’
रोचक ने आगे कहा- ‘ओरिजिनल गाना पंजाबी में था, हमने इसे हिंदी में रखने का फैसला किया। इसे बनाने में कई चुनौतियां भी आईं। ओवरऑल हम इस नए वर्जन से काफी संतुष्ट हैं।’
2022 का सबसे ज्यादा सर्च किए जाने वाला सॉन्ग था पसूरी
बता दें कि पसूरी का ओरिजिनल वर्जन 2022 में रिलीज हुआ था। इसे पाकिस्तानी सिंगर अली सेठी और शाए गिल ने मिलकर रिकॉर्ड किया था। गाने का म्यूजिक राइट कोक स्टूडियो के पास है। पसूरी यूं तो पाकिस्तानी सॉन्ग है, लेकिन इसे भारत में सबसे ज्यादा पसंद किया गया। ये 2022 का सबसे अधिक सर्च किए जाना वाला सॉन्ग था। रिलीज के बाद से ही इसे 50 करोड़ से ज्यादा व्यूज मिल चुके हैं।